Miren Jone Lizarzaburu Garcia

**Miren Jone Lizarzaburu Garcia**, Mijo ezizenez, (Ondarroa, 1998ko urtarrilaren 22a) filosofoa eta Euskal Herriko mugimendu feministako militantea da. *IAS-Research Centre for Life, Mind and Society* taldean ere parte hartu zuen.

## Ibilbidea 
### Filosofian 
2023ko uztailaren 3an, UEUko Filosofia Sailak eta Agora Filosofia Elkarteak antolatutako Filosofo Euskaldunen I. Bilkuran parte hartu zuen. Jardunaldi horrek bi helburua zituen: filosofia euskaraz egiten dutenen komunitatea biltzen hastea, urtez urte hazi eta sendotzen joan zedin, eta ordungo pentsamendu eta irakaskuntzaren erronken inguruan gogoeta egitea. Eduki filosofikodun gaiak ikuspegi ez akademizistatik lantzen zituen *Besaulkia* podcasteko arduradunek (Ainhoa Urienek, Maider Arregik eta Mijo Lizarzaburuk) solasaldia eskaini zuten bertan.

### Militantzia feministan 
Euskal Herriko mugimendu transfeministako militantea da Mijo Lizarzaburu. 
«Horregatik guztiagatik diogu ultraeskuinari aurre egiteko ez dela nahikoa emakume izatea, feminista izan behar da. Ez da nahikoa transfobiaren aurka egotea, transfeminista izan behar da. Ez da nahikoa faxismoaren aurka egotea, antifaxista izan behar da erreakzionarismo forma ororen aurka», Mijo Lizarzaburuk.  Eta Donostiako Asanblada Transbollomarikako kidea ere bai.«Lesbianez hitz egiten dugu, emakumeak gustuko dituzten emakumeez ari bagara, baina bollera dezplazamendu bat da, emakume ez izateko erabaki bat da, ulertuta emakume bat izatea gizonentzako doan lan egin eta bizi proiektua haientzat bideratzea dela», Mijo Lizarzaburuk*.*Feminismo materialistan lerratzen da: feminismoa klase sexualen arteko borroka dela defendatzen du.«Feminismo materialistaren tesiek argi uzten dute: ez gaituzte zapaltzen emakumeak garelako biologikoki edo psikologikoki, gure zapalkuntza materialak egiten gaitu emakume, edo hobeto esanda, gure zapalkuntza naturalizatzeak egiten gaitu emakume», Mijo Lizarzaburuk eta Uma Ulaziak.
## Lanak: podcastak, hitzaldiak, artikuluak eta dokumentala 
* *Besaulkia* podcasta Ainhoa Urien eta Maider Arregirekin batera: *Besaulkia* podcastak, Basilika podcast komunitatearen barruan, filosofiaren gaineko  4 saio argitaratu zituen 2022ko otsailetik, 2023ko urtarrilera: “Nia banakoa sortu eta erregulatzen duen dispositiboaren baitan”, “Transmaribollo Gunea”, “Familiaren gurpil zoroa: sistemaren ondorio eta eusle” eta “Zer da filosofia?" 
* *Osasungintza lodifoboan ezin kabitu* artikulua, *naiz**:**, 2022-08-03*
* Lizarzaburu, Mijo eta Ulazia, Uma (2024): *Estrategia transmaribolloak: gizon eta emakume klaseen suntsipenerantz*, Erria, 13, 49-53. or.
* Por un feminismo materialista - Radio Verso (podcasta). Lore Lujanbio, Mijo Lizarzaburu eta Jule Goikoetxeak Christine Delphyren feminismo materialistari buruz hizketan.
* Feministaldian:
** 2022an, *Arauetan ezin kabitu! Identitatearen inguruko hausnarketak militantzia loditik* hitzaldia Itziar Reguerorekin, Tabakaleran.
** 2023an, *Sexu langileei eginiko biolentzia instituzional, sozial eta arrazagatikoak* hitzaldia Linda Porn, Aimar Arriola eta Idoia Zabaletarekin batera, Tabakaleran.
*Ondarroako Etxelilan:
**2022an,* Queer teoriara sarrera bat* hitzaldia.
**2025ean, *Mugimendu feministaren subjektu politikoa* hitzaldia.
**2026an, *Feminismo materialistara sarrera* hitzaldia*.*
**2025ean, *Zahartzaro feministarantz, Boga-Boga!* dokumentalaren zuzendaria, Udane Barinagarrementeriarekin batera. Lan honek 30 urtean zehar Ondarroan emakumeen ahalduntzerako, babeserako eta saretzerako erreferente bihurtu zen Boga-Boga adineko emakumeen ibilbidea azaltzen du.
*2022tik aurrera tarteka **"**naiz:" komunikabide digitaleko Gaur8 astekarian iritzi artikuluak argitaratzen hasi zen. 
*Aner Peritz eta Mijo Lizarzaburu: *Ikasle Abertzaleak-en difamazioari zuzenketa: antifaxismo transfeminista edo patriarkala*, Berria, 2025-12-11
*Aner Peritz eta Mijo Lizarzaburu: *Euskara eta transfeminismoa* mahai ingurua, Zarauzko Etxezabalan, 2026-03-10

## Erreferentziak 
## Kanpo estekak 
Bideoa: solasaldia, Boga Boga Ondarroako Emakume Elkarteak 30 urte bete dituela eta, HITZA Lea-Artibai eta Mutriku